भैरहवा । रुपन्देहीको भैरहवास्थित सिद्धार्थ रंगशालामा जारी मुख्य सुपर लिग अन्तर्गत बिहीबार भएको समूह ‘ए’ को अन्तिम खेलमा देवदह क्रिकेट युनिट देवदहलाई ८ विकेटले हराउँदै लुम्बिनी खुकुरी क्रिकेट क्लब बेलहिया विजयी भएको छ । जितसँगै लुम्बिनी खुकुरी सेमिफाइनलमा प्रवेश गरेको छ भने देवदह अर्को वर्षका लागि रेलिगेशन बचाउँदै डिभिजन एकै क्लबमा कायम भएको तथा शंकरनगर यसअघि नै रेलिगेशनमा पर्दै डिभिजन बीमा घटुवा भइसकेको आयोजक संस्था रुपन्देही क्रिकेट संघका अध्यक्ष प्रशान्त बिक्रम मल्लले बताए ।
